Összeütközött két kamion a 86-os főúton | Belföld - Magyarország hírei | Szeged - delmagyar.hu
Belföld - Magyarország hírei > Összeütközött két kamion a 86-os főúton
Összeütközött két kamion a 86-os főúton
Győr, 2007. június 19., kedd (MTI) - Súlyos sérüléseket szenvedett egy szlovák teherautó vezetője, amikor járművével összeütközött a szemben lévő sávban közlekedő szlovén kamionnal kedd hajnalban a 86-os főúton, Szil és Szilsárkány között - közölte a rendőrség az MTI-vel.
A Győr-Moson-Sopron Megyei Rendőr-főkapitányság sajtóreferense elmondta: a 34 éves szlovák sofőr Csorna felől Szombathely felé közlekedett és eddig ismeretlen okból áttért a másik forgalmi sávba, ahol összeütközött a vele szembe szabályosan közlekedő szlovén teherautóval. A szlovén jármű 43 éves vezetője könnyű sérüléseket szenvedett.
Kocsis Tünde alezredes hozzátette: az egyik kamion komoly forgalmi akadályt okoz, a műszaki mentést a katasztrófavédelmi igazgatóság megkezdte.